Българското европредседателство ще съвпадне с най - трудната част от преговорите за Брекзит Втората по - трудна фаза от преговорите за излизането на Великобритания от Европейския съюз ще започне през март в разгара на българското председателство на Съвета на ЕС . Кога и как ще приключи никой за момента не желае да прогнозира . На срещата в Брюксел 27 - те страни членки на Европейския съюз решиха да преминат към втората фаза на преговорите с Великобритания за Брекзит . Дойче Веле “ обяснява какви са тези фази , какво вече е постигнато и какво трябва да се очаква . Лидерите на Евросъюза признаха , че е постигнат достатъчен прогрес в преговорите с Лондон за Брекзит и решиха да преминат към втората фаза . На срещата на върха в Брюксел , която приключи на 15 декември , те също така приеха основните принципи за тази фаза на преговорите . Коментирайки това решение , председателят на Европейския съвет Доналд Туск отбеляза , че то е било невъзможно без единството на 27 - те страни - членки на ЕС “ и конструктивните усилия “ на британския премиер Тереза Мей . Както е известно , първата фаза бе посветена на въпросите на развода “ , втората на бъдещите отношения между ЕС и Великобритания . По настояване на ЕС , преговорите вървят постъпателно Брюксел не е съгласен да преминава към следващата тема , докато не бъде достигнат достатъчен напредък относно предходната . Първа фаза . Първата фаза страните посветиха на излизането на Великобритания от ЕС . Основната дискусия се разгоря около три спорни въпроса : правата на гражданите , Ирландия и финансовите ангажименти на Лондон . За съгласуване на тези въпроси на тях им трябваше половин година пробивът беше постигнат в последния момент . Ако на 8 декември , страните не бяха достигнали съгласие , то последната голяма среща на ЕС , която се състоя миналата седмица , нямаше да може да вземе решение за втората фаза . А следващия форум на такова равнище е планиран за март 2018 г . Брюксел и Лондон се споразумяха , че правата на гражданите на ЕС , живеещи във Великобритания , както и правата на британските поданици , живеещи в ЕС , ще останат същите след Брекзит “ . Председателят на Еврокомисията Жан - Клод Юнкер поясни , че става дума на първо място за правото на живеене , работа , учение , социална защита и събиране на разделени семейства . След Брекзит границата на ЕС ще премине между Ирландия , оставаща в състава на организацията , и Северна Ирландия , която е част от Обединеното кралство . Ирландия обаче не иска въвеждането на строг граничен контрол със Северна Ирландия . ЕС изцяло подкрепя Дъблин в това . В своите ангажименти към Северна Ирландия , публикувани на 8 декември , Тереза Мей обеща да запази Общата зона на предвижване . Това означава , че между Северна Ирландия и Ирландия няма да има строг граничен контрол . Въпросът за паричните плащания предизвика едни от най - горещите спорове . На 8 декември Брюксел и Лондон се договориха единствено за това , че Великобритания ще уважава финансовите ангажименти , които е поела по време на престоя си в състава на ЕС . Също така те съгласуваха методологията за определянето на крайната сума . В медиите по - рано бе съобщено , че Лондон е предлагал 20 милиарда евро , а Брюксел е назовал цифрата до 60 милиарда . Последно се заговори за 40 - 45 милиарда евро , които Лондон трябва да плати . Трябва обаче да се отбележи , че за момента няма никакви официални суми . Преходният период . Преди да се премине към втората фаза страните планират да съгласуват преходния период . Лондон предлага той да бъде двугодишен . Съгласно приетите принципи в течение на този период във Великобритания ще бъде в сила правото на Евросъюза . В същото време британците няма да имат влияние върху приемането на решения в ЕС и няма да бъдат представени в институциите на съюза . Тереза Мей многократно е заявявала , че Великобритания ще излезе от общия пазар и митническия съюз на ЕС . При това ЕС настоява , че споразумението за бъдещите отношения с Великобритания може да бъде окончателно сключено след Брекзит . По тази причина е нужен преходният период . Източник от германските правителствени кръгове обясни пред ДВ , че това е необходимо , за да не се въвеждат мита след излизането на Великобритания от ЕС , а след това при постигане на споразумение , те отново да бъдат отменяни . Втора фаза . Едва след постигането на договорката за преходния период страните ще пристъпят към следващата тема бъдещите отношения . До март 2018 г . 27 - те държави от ЕС планират да съгласуват своите планове по този въпрос . Също така те очакват и повече яснота от Лондон . Великобритания трябва да каже , какво може и иска “ , подчерта германският канцлер Ангела Меркел . Лондон подаде през март 2017 г . молбата за напускане , две години след тази дата Брекзит трябва да се състои . Макар 2 години да изглеждат много време , има страхове , че страните няма да могат да се договорят за всичко . Меркел алармира за това , посочвайки , че времето ни притиска . Проблеми в Лондон . Нещата се усложняват и от положението в Лондон . Така , британският министър по въпросите на Брекзит Дейвид Дейвис раздразни ЕС с неотдавнашното си изказване , че постигнатите договорки са по - скоро заявления за намерения , а не сериозен документ с юридическа сила . Реагирайки на това , ЕС включи точка , според която преговорите могат да бъдат продължени само , ако вече поетите ангажименти бъдат уважавани изцяло и колкото е възможно по - бързо юридически оформени . Правителството на Мей претърпя сериозно поражение миналата седмица в парламента . Благодарение на гласовете на няколко консервативни депутати беше приета поправка . Тя предвижда , че , преди подписването на окончателния договор с ЕС , той трябва да бъде одобрен от парламента . След края на срещата на върха на ЕС Ангела Меркел отбеляза , че по - трудната фаза все още предстои “ . Доналд Туск също каза , че втората фаза ще бъде по - голямо предизвикателство , отколкото първата “ . На свой ред Жан - Клод Юнкер резюмира очакванията от преговорите така : Мисля , че настоящите преговори за втората фаза ще започнат през март следващата година . Не мога да кажа , кога ще приключат “ .